Ole Glahn (RV), 2007-02-01:
Det er jo godt at have håb, men når vi netop taler om, at medarbejderne er pressede og de har gjort en stor indsats, så betyder det jo meget for medarbejderne, men også for politikerne, at de ikke skal se frem til, at de måske kommer i den situation, at de allerede nu kan begynde at se, at sidste års regnskab faktisk ikke kommer til at udvikle sig særlig positivt i relation til dette med Thors hammer.
Jeg vil gerne spørge – nu er ordføreren jo også finansordfører – om Det Konservative Folkeparti vil arbejde for, at den hammer bliver i den kasse, sådan at der er ro i forbindelse med indførelsen af kommunalreformen.
For det tror jeg er meget vigtigt for det lokale selvstyre, som ordføreren har været så meget inde på.
Når man læser denne redegørelse, kan man sige, at den jo ikke er sådan specielt ophidsende at læse.
Og så kan man sige, at det måske er meget godt, for der er så meget andet at hidse sig op over, så det her kunne måske være med til at berolige en.
Men jeg vil nu komme ind på, at jeg synes, der er noget, der er positivt i den, der er noget, der er negativt, og så er der noget, der mangler.
Hvis vi ser på den positive side af situationen, kan man sige, at Det Radikale Venstre jo også har ønsket, at vi fik større kommunale enheder.
Vi har nok ikke ønsket det i det voldsomfTTM050.fm Page 3684
Tuesday, May 29, 2007 1:23 PM me tempo, som det her foregik i, men vi synes, det er fint, og jeg har også tidligere her fra talerstolen sagt, at det nu blev, sådan som flertallet ville have det, og så må man trække en streg i sandet og sige – og derfor skal der komme en klar melding på det område også – at det nu er sådan, og derfor skal medarbejderne ikke frygte, at Det Radikale Venstre vil medvirke til, hvis vi kommer med, hvad vi forventer og håber, i et andet flertal efter næste valg, så at lave om på kommunalreformen.
Den bliver sådan i en periode.
Der kan måske foretages nogle justeringer, fordi det vil være dumt ikke at notere sig de oplevelser, man får med den nye måde, man har løst opgaverne på, og der kan det være, at man måske skal foretage nogle justeringer.
Men det er ikke noget, vi sådan kan sige noget om endnu.
Det må vise sig, om der bliver behov for det.
Man har også skabt en større økonomisk bæreevne, det gælder i øvrigt generelt, og der var derfor, vi bl.a. bidrog til udligningsreformen.
Vi mente, det var meget vigtigt, at vi sikrede, at kommunerne fik større bæredygtighed i form af økonomisk lighed som forudsætning for at løse de samme velfærdsopgaver.
Og vi synes også, som andre ordførere har sagt, at medarbejderne har gjort en fantastisk indsats.
Det kan godt være, jeg har sprunget lidt over, men for at få det hele med er jeg nødt til at gøre det.
I Det Radikale Venstre mener vi, at det afgørende negative i den her situation er det, som også en række af spørgsmålene her har signaleret til ordførerne for regeringspartierne og støttepartiet Dansk Folkeparti, at vi synes, det simpelt hen er en horribelt vanskelig situation for kommunerne, at de ikke ved, om de nu kommer til at opleve, at de bliver trukket i bloktilskud i 2007.
For det første har de været i den situation, at kommunalreformen har kostet mere, end de er blevet kompenseret for, og det rammer det antal medarbejdere, som har skullet løse de her opgaver med overarbejdstimer osv., og det betyder, at den nye kommune alt andet lige må starte med en mindre kassebeholdning, end den havde regnet med.
For det andet kan de altså forvente og frygte, at så kommer Thors hammer og slår igen midt på året, og der bliver sagt: Nu skal vi tage nogle af bloktilskuddene fra jer, fordi I har brugt for mange penge i 2006.
Og det skyldes først og fremmest en kommunalreform, som de ikke selv har haft indflydelse på.
Hvis det, som hr. Christian Wedell-Neergaard sagde om det kommunale selvstyre, skal starte godt, så skal man se at få løst den her gordiske knude, og jeg kan godt forstå, det er en gordisk knude, når nu man har det i et lovforslag, men det er jo altså finansministeren, der skal vurdere, om der er behov for det.
Jeg appellerer så kraftigt, jeg overhovedet kan til, at man fjerner denne hammer og tilkendegiver det meget hurtigt og i hvert fald senest, når nu man får disse regnskabstal, for jeg er sådan set ikke i tvivl om, at der vil være kommuner, som vil være i en situation, hvor de har brugt flere penge i 2006 end det, de havde aftalt.
Jeg vil også sige, at jeg synes, det er problematisk, at regeringen har været med til helt tilbage til folketingsvalgkampen og kommunalvalgkampen at skabe nogle forventninger om, at den offentlige service skal vokse fantastisk meget nu og her, hvor vi får de nye kommunale enheder.
Det tror jeg ikke den kan, men vi kan måske blive mere effektive.
Men dette med at efterkomme det voldsomme økonomiske forventningsniveau hos mange borgere bliver en meget vanskelig opgave, sådan som nationaløkonomien ligger, og først og fremmest også fordi vi mangler arbejdskraft i øjeblikket.
Der synes jeg også, som det har været fremme her i debatten, at det er yderst betænkeligt, at regeringen ikke har nogle overvejelser over, hvordan man på uddannelsessiden vil forsøge at motivere flere mennesker til at komme ind i omsorgsuddannelser og i læreruddannelser og i pædagoguddannelser osv. for at sikre, at man har et personale, der kan løse de kernevelfærdsopgaver, som vi skal have.
Vi vil også sige her fra radikal side, at vi både i forbindelse med udligningsreformen og i forbindelse med kommunalreformen meget nøje vil følge, ligesom Dansk Folkeparti vil gøre det, det sociale område, som er lagt ud.
Vi var meget betænkelige ved, at man lagde det sociale område ud til kommunerne, og derfor skal vi være særlig opmærksomme på det område.
Dermed ikke sagt, at vi skal flytte opgaverne sådan lidt på kort sigt, men vi skal prøve at hjælpe kommunerne, sådan at de kommuner, der måtte komme i vanskeligheder på det her område for de særligt udsatte grupper og handicapfTTM050.fm Page 3685 Tuesday, May 29, 2007 1:23 PM
Det er meget vigtigt med hensyn til de her områder, som kommunerne har fået tildelt, både det sociale område og miljøområdet, at vi, hvis der sker nogle fejl osv., så prøver at hjælpe og ikke straks siger, at nu skal vi regulere, detailregulere osv. for at kompensere for de fejl, der er begået.
Og så er der manglerne.
Jeg opfatter redegørelsen som meget mangelfuld på et område, nemlig omkring det kommunale demokratis muligheder for at udvikle sig.
Der er, om jeg så må sige, to niveauer i det.
Det ene niveau er mulighederne for at handle selv, og det har flere ordførere været inde på.
Vi har fra Det Radikale Venstres side opfattelsen af, at vi skal lave en tillidsreform, hvor vi får afskaffet en lang række af de detailstyringer, der er, fordi forudsætningen for, at medarbejderne kan løse opgaverne ordentligt, er, at de har et handlerum, hvor de kan bruge deres faglighed, sådan at den velfærdsydelse, de giver borgerne, hvad enten det er i skolen, i børnehaven eller i ældreplejen, bliver så god som overhovedet muligt.
Det er altså ikke os, eller det er ikke DJØF'ere i ministerierne, som er eksperter i at fortælle, hvordan det skal gøres ude i kommunerne.
Hvis det her fortsætter, så undergraver vi i virkeligheden velfærdsstaten, fordi de mennesker, der er derude, bliver stressede af det, og de bliver kede af det, og de mangler at få et engagement i opgaveløsningen, og så bliver opgaveløsningen ringere.
Så det er helt afgørende, at man fra regeringens og Folketingets side viser tillid til kommunerne, nu hvor vi har lavet større kommuner, og giver dem et handlerum, sådan at de kan få lov til at udvikle sig forskelligt, men at gå efter det samme mål, nemlig at de selvfølgelig yder den bedste offentlige service for de færrest mulige midler.
Den anden del af det demokrati er så det interne demokrati i kommunerne.
Vi har også her fra radikal side forsøgt foranlediget en forespørgselsdebat om demokrati og den kommunale styrelseslov, og der fik vi at vide, at der ikke var interesse fra flertallets side herinde.
Jeg mener, at vi har et forstenet demokrati i kommunerne, fordi vi har en kommunal styrelseslov, der forhindrer, at man kan eksperimentere med åbenhed i udvalgsmøder og forskellige andre ting.
Det betyder, at vi faktisk ikke får den fornyelse, som vi skulle have på den demokratiske side i forbindelse med kommunalreformen.
Jeg mener, der er behov for, at man nu også kommer til at diskutere den kommunale styrelseslov, og der synes jeg, det er mærkeligt, at det ikke er med i denne redegørelse under det afsnit, der handler om demokrati.
Jeg og Det Radikale Venstre synes, det er vigtigt, at vi signalerer og agerer herindefra på en sådan måde, at den vej, vi er på vej ud ad, bliver ændret.
Vi er på vej ud ad en vej, som medfører, at vi nærmer os tilstande, som man havde i Sovjetunionen med stor central styring på en lang række områder, og så taler vi dobbelttunget, fordi vi samtidig siger, at vi hylder det kommunale selvstyre i så stor en grad.
Denne centralisering sker inden for sundhedssektoren, skolesektoren og bibliotekssektoren og plejehjemssektoren herfra, men der sker også en fysisk centralisering, og den savner jeg også i denne redegørelse.
Det her vil komme til at gå ud over landet som en hærgen, hvad angår udkantsområder, og nu siger jeg ikke noget om, læg mærke til det, at det nødvendigvis er forkert at centralisere inden for sundhedsvæsenet.
Det kan der være mange gode argumenter for.
Jeg siger heller ikke nødvendigvis, at vi kan undgå at nedlægge nogle skoler.
Jeg siger heller ikke nødvendigvis, at vi kunne undgå at nedlægge nogle biblioteker eller nogle plejehjem.
Men jeg siger, at det her samlet set betyder, at vi kan komme til at se nogle voldsomme konsekvenser i de lokalsamfund, vi har udeomkring.
Det kan også få nogle voldsomme konsekvenser, hvis man centraliserer den administration, man får i de nye storkommuner.
Det betyder færre arbejdspladser og mindre handel i de lokale butikker.
Den side af sagen havde jeg håbet også var med i denne redegørelse, men det kan vi måske få i en anden sammenhæng.
Men jeg synes, det er vigtigt, når vi taler om, at vi laver en kommunalreform, at vi så også tænker på de dele, der ligger under kommunen, nemlig de lokalsamfund, som eksisterer, og mig bekendt er der i hvert fald én kommune, og den er tilfældigvis ikke radikalt ledet, det er nemlig fTTM050.fm Page 3686 Tuesday, May 29, 2007 1:23 PM
Holbæk Kommune, som har lavet en organisering omkring lokalsamfund, hvor man prøver at lave nogle aftaler med dem i lokalsamfundet om, hvilken service de kan forvente at have, og hvordan de i øvrigt agerer, og hvilke ønsker og behov de har for et samspil.
Med disse ord vil jeg sige, at der er noget godt, der er noget skidt, og så er der altså også noget, der mangler i denne redegørelse.
Undskyld.
I finansministerens kasse ligger en hammer, som vi i dag også har kaldt Thors hammer.
Og den kan jo risikere at komme i funktion over for nogle kommuner, hvis de ikke holder sig inden for de grænser, som finansministeren har været med til at aftale for 2006.
Kan jeg tage hr. Christian Wedell-Neergaards udsagn til indtægt for, at det ikke vil ske, og at denne hammer bliver liggende i kassen og kassen bliver låst og gemt væk?